title: Mozilla Firefox
text: Mozilla Firefox a zo ur merdeer web digoust, diorroet ha dasparzhet gant Mozilla Foundation sikouret gant kantadoù a dud a youl vat a-drugarez da doareoù diorroiñ ar poellad frank/open source ha da frankiz e god tarzh.
  
  En deroù e oa Firefox ur programm derevet eus ar poellad Mozilla (anvet SeaMonkey hiziv an deiz), met ennañ an arc'hwelioù merdeiñ nemetken.
  Ar poellad liessavennek-mañ a zo kenglotus gant stummoù disheñvel Microsoft Windows, Mac OS X ha GNU/Linux. Lakaet eo bet war reizhadoù korvoiñ disheñvel, ar pezh a zo posupl gant ar c'hod tarzh a zo lakaet e kerzh dindan tri lañvaz disheñvel er memes koulz (MPL, GPL et LGPL).
  
  Ar poellad-mañ en deus bet ur berzh kreskus abaoe e embannadur, o tipaseal an hanter-miliard a pellgargadurioù e C'hwevrer 2008. Memes ma ne ziskouez ket an niver-mañ an niver gwirion a implijerien e deuet Firefox deuet da vezañ buan-tre kevezer brasañ Internet Explorer, merdeer web Microsoft.
  
  Savennoù a c'hell lakaat Mozilla Firefox da dreiñ 
  
  Firefox a zo ur poellad a dro war un niver bras a reizhadoù korvoiñ.
  Tu zo neuze da staliañ Firefox war ar reizhadoù da-heul :
   GNU/Linux, BSD, Solaris hag en un doare hollekoc'h, war an holl reizhiadoù korvoiñ kenglotus UNIX
   Mac OS X
   Windows NT (Windows 2000, Windows XP, Windows Vista ha Windows 7 en o zouez)
  
  Lakaet war reizhadoù all evel FreeBSD, OS/2, Solaris, IRIX, RISC OS, SkyOS, BeOS, Windows XP 64 ha Windows Vista 64 bit.
  
  Arc'hweladurioù 
  Ar merdeer a c'hell bezañ implijet adalek un diazez glanaet.
  Kentoc'h eget bezañ roet gant un niver bras a dibarzhioù, Firefox en deus kantadoù a plug-inoù ha temoù grafek, evit ma vefe tu d'an implijer da lakaat anezhañ evel m'en deus c'hoant.
  Un nebeud arc'hweladurioù a vez kavet er stumm glan :
  
   Ar merdeiñ dre ivinelloù (tab) ;
   Un harzer pop-up ;
   Ur reizhiad lusker enklask ;
   Sinedoù dialuskel (lenner lanvioù RSS hag Atom) ;
   Ur reizher reizhskrivañ ;
   Ur sil eneppesketa ;
   Kenglotus IPv6
  
  Doujañs da skouer ar Web 
  Ar Mozilla Foundation, a-drugarez d'e lusker framm Gecko, a heuilh en e boelladoù ar reoladoù ha skouerioù digor, da gentañ reoù ar World Wide Web Consortium.
  Neuze, Mozilla Firefox a harp skouerennoù ar Web evel HTML, CSS, XHTML, XML, JavaScript, met ivez DOM, MathML, XSL pe c'hoazh XPath. 
  
  Ar prouad Acid2 a zo bet tremenet abaoe an 3 stumm, padal ez eo an test Acid3 n'eo tremenet ul lodenn nemetken, gant 93% evit stumm diwezhañ ar poellad (Firefox 3.5). Hogen, an disoc'h-mañ a vez o kreskiñ dibaouez (94/100 evit ar 3.6 beta3).
  
  Evel lodenn vrasañ ar merdeerien a-vremañ, Firefox a zo gouest da ziskouez skeudennoù gant an treuzwelladur e PNG.
  
  Notennoù ha daveoù 
  
  Daveoù da stummoù Firefox
  
  Daveoù d'an niver a bellgargadennoù Firefox
  
  Merdeerioù
  Meziantoù e brezhoneg
  Meziantoù Linux
  Meziantoù Windows
  Meziantoù Mac OS X
  Mozilla